**OPGAVE: ANALYSE AF FILMEN NORDVEST SAMT EN PERSPEKTIVERING TIL SAGAEN OM RAVNKEL FRØJSGODE.**

I forlængelse af dit arbejde med sagaen om Ravnkel Frøjsgode og din forståelse af sagagenren, skal du nu undersøge en moderne tekst, nemlig filmen ”Nordvest”. I denne opgave skal du skrive to analyserende afsnit om filmen Nordvest ved at følge PEAK-modellen. **Det ene afsnit skal være en analyse af hovedpersonen med fokus på ære** og **det andet afsnit skal fokusere på en analyse af hovedpersonens forhold til sin slægt**. Afslutningsvis skal du skrive et perspektiverende afsnit.

**Opgaveinstruktioner:**

**Indledningen (**Del 1, 100-125 ord**):**

Start opgaven med en indledning, der følger tragtindledningens struktur. Begynd med at præsentere opgavens emne (slægt og ære) på en spændende og generel måde. Indsnævr derefter dit fokus ved at formulere præcist, hvad omdrejningspunktet for din opgave er. Inkluder også nødvendige fakta om filmen "Nordvest" såsom genre, titel, instruktør, udgivelsesår osv.

HJÆLP: https://app.minlaering.dk/bog/45/kapitel/60617/sektion/61014

**Analyserende afsnit i form af et sammenhængende afsnit** (Del 2 – Husk, at du skal skrive 2 afsnit. Samlet længde for begge afsnit er: 400-600 ord):

**Kernesætning:** Start med at introducere et specifikke aspekt af filmen, som afsnittet vil fokusere på. Formuler dette som en påstand. Brug gerne et relevant fagligt begreb her, for at styrke din påstands faglighed.

**Uddybning:** Nu skal du se nærmere på et konkret eksempel fra filmen Nordvest, der kan bakke op om din påstand. Beskriv denne scene, dialog eller begivenhed i detaljer og husk at markere det med en tidskode eller et skærmbillede. Dyk ned i dette eksempel og analyser det og brug faglige begreber. Udforsk hvordan dit valgte aspekt er fremstillet i filmen. Brug filmens stilistiske valg, karakterernes handlinger eller dialog til at underbygge din analyse. Vis din faglighed her.

**Delkonklusion:** Afslut afsnittet med en kort konklusion, hvor du opsummerer din analyse, og hvordan den bakker op om din kernesætning.

HJÆLP:

Det gode afsnit: <https://app.minlaering.dk/bog/45/kapitel/60623/sektion/61077>

Filmiske virkemidler: <https://app.minlaering.dk/bog/45/kapitel/61666/sektion/62540>

Personkarakteristik: <https://app.minlaering.dk/bog/45/kapitel/60627/sektion/62489>

**Perspektivering (Del 3 - 200-250 ord):**

I denne del af opgaven skal du perspektivere spillefilmen Nordvest til sagaen om Ravnkel Frøjsgode ved at bruge et eller flere af perspektiveringsspørgsmålene og principper nedenfor. Du skal fokusere på at udforske, hvordan filmen Nordvest og sagaen om Ravnkel Frøjsgode relaterer sig til hinanden. Gennem denne perspektivering kan du altså vise, at du har en dybere forståelse af både filmen og sagaen og hvordan de sammen bidrager til vores indsigt i emnet om ære og slægt. Der er ikke en specifik form for, hvordan en perspektivering skal skrives, så prøv dig frem.

**Perspektiveringsspørgsmål og principper:**

1.Tematiske perspektiveringer: Overvej hvordan temaerne slægt og ære i Nordvest relaterer sig til de samme temaer i sagaen om Ravnkel Frøjsgode. Hvordan kan begge tekster sammen gøre os klogere på disse temaer? Hvordan skildres ære og slægt i forskellige tider, genrer og hvorfor?

2.Perspektiveringer om virkemidler: Sammenlign filmens brug af filmiske virkemidler med sagaens sproglige virkemidler. Hvordan kan de sammenlignes og hvordan adskiller de sig fra hinanden? Hvordan afspejler filmen og teksten den tid og kultur, de er skabt i?